Valentina (drag queen)

Valentina është emri skenik i James Leyva-it (Xhejms Leival)  i cili njihet si performues "drag queen" (dreg kuin) amerikan dhe si personalitet televiziv. Ai ka marrë pjesë në sezonin e nëntë të RuPaul Drag Race, ku u rendit në vendin e shtatë. 

Jeta e hershme
Leyva lindi më 19 maj 1991  dhe u rrit në Los Anxhelos, Kaliforni. Ai është me origjinë meksikane. Nisi të performojë si drag queen vetëm 10 muaj përpara se të merrte pjesë në konkursin "Drag race". Në 2015-ën, Valentina u pranua në versionin klub të programit televiziv “The Boulet Brothers Dragula”.

Karriera
Leyva si Valentina u shpall një ndër 14 konkurrentët në sezonin e nëntë të “RuPaul’s Drag Race”, i cili u publikua më 2 shkurt 2017. Valentina fitoi në sfidën e episodit të dytë, dhe në 8 episodet e para  nuk u rendit asnjëherë më poshtë se vendi i tretë. Valentina u eleminua në performancën e këngës me titull "Greedy" të Ariana Grandes. Ajo u ribashkua me 13 performueset e tjera drag queen, ku mori dhe titullin “Miss Miqësia”. 

Jashtë këtij programi, Valentina debutoi në episodin e gjashtë të sezonit 24 në America’s Next Top Model, në një fotosesion të zhvilluar më 13 shkurt 2018.  

Ajo ishte pjesë e një serie të 2017-ës  në revistën Vogue (ajo meksikane) si dhe realizoi një video tutoriale në kanalin e Youtube për mënyrën se si e aplikon tualetin.  Ajo mori pjesë në serinë e korrikut në 2017-ën për revistën meksikane Elle, duke reklamuar dizenjimet e veshjeve të Benito Santos për fushatën e tapetit të kuq në 2018-ën. Ajo gjithashtu bëri një dalje në serinë e janarit 2018 të revistës filipinase “Preview”.

 Referime 

Kategoria:Lindje 1991
Kategoria:Njerëz që jetojnë
Kategoria:LGBTQ